smcproject/ml-wiki-sentences huggingface dataset:
മെമ്മറി മാനേജ്മെന്റ് എക്സ്പാൻഡെഡ് മെമ്മറി ഉപയോഗം - ഇവിടെ ഇടതുവശത്തുള്ള പെട്ടി, ഡോസിന് സ്വതേ ലഭ്യമാകുന്ന 1 എം.ബി. മെമ്മറിയെയും (പരമ്പരാഗത മെമ്മറിയും കരുതൽ മെമ്മറിയും അടക്കം) വലതുവശത്തെ പെട്ടി എക്സ്പാൻഡെഡ് മെമ്മറിയെയും സൂചിപ്പിക്കുന്നു.
എക്സ്പാൻഡെഡ് മെമ്മറിയിലെ നിശ്ചിതവലിപ്പത്തിലുള്ള ഓരോ പേജും (വയലറ്റ് നിറത്തിൽ കാണിച്ചിരിക്കുന്നു) കരുതൽ മെമ്മറിയിലെ ഒരു പ്രത്യേകഭാഗമെന്നോണം ഒരുസമയത്ത് ഒന്ന് എന്ന കണക്കിൽ ലഭ്യമാക്കുന്നു
ഇന്റൽ 8086 / 8088 പ്രോസസറുകൾക്കുവേണ്ടിയാണ് യഥാർത്ഥത്തിൽ ഡോസ് നിർമ്മിക്കപ്പെട്ടത്.
അതുകൊണ്ടുതന്നെ ആ പ്രോസസറുകളുടെ പരമാവധിശേഷിയായ 1 എം.ബി. റാം മാത്രം നേരിട്ടെടുക്കാവുന്ന രീതിയിലായിരുന്നു ഡോസിന്റെ രൂപകൽപ്പന.
ഐ.ബി.എം. പി.സി. രൂപകൽപനയിലെ പ്രത്യേകത മൂലം മൂകളിലെ 384 കെ.ബി. കരുതൽ മെമ്മറിയായിരുന്നതിനാൽ പരമാവധി 640 കെ.ബി. റാം (കൺവെൻഷണൽ മെമ്മറി അഥവാ പരമ്പരാഗത മെമ്മറി ) മാത്രമേ ഡോസ് പ്രോഗ്രാമുകൾക്ക് ലഭ്യമായിരുന്നുള്ളൂ.
ആദ്യകാല പ്രോഗ്രാമുകൾക്ക് 640 കെ.ബി. മെമ്മറി മതിയാകുവോളമായിരുന്നു.
ഡോസിന്റെ മെമ്മറി പരിമിതികൾ മറികടക്കാൻ വിവിധ നിർദ്ദേശങ്ങൾ വികാസം പ്രാപിച്ചു.
ഇതിൽ ആദ്യത്തേതാണ് എക്സ്പാൻഡെഡ് മെമ്മറി സ്പെസിഫിക്കേഷൻ ( ഇ.എം.എസ്. ).
ഒരു ആഡോൺ കാർഡിലെ മെമ്മറി 64 കെ.ബിയുടെ പേജുകളായി തിരിച്ച് ഒരു സമയം ഒരു പേജ് എന്ന കണക്കിൽ അപ്പർ മെമ്മറി ഏരിയയിലെ (കരുതൽ മെമ്മറി) ഒരു നിശ്ചിതഭാഗമായി പരിഗണിച്ച് ലഭ്യമാക്കുന്ന രീതിയായിരുന്നു ഇത്.
80386 -ലും ശേഷമുള്ള പ്രോസസറുകളിലും ഉപയോഗിച്ചിരുന്ന ഇ.
എം.എം.386 പോലുള്ള വെർച്വൽ 8086 മോഡ് (വി86) മെമ്മറി മാനേജറുകൾ ഉപയോഗിച്ച് ആഡോൺ കാർഡിന്റെ ആവശ്യമില്ലാതെതന്നെ എക്സ്റ്റെന്റെഡ് മെമ്മറിയിൽ നിന്നും എക്സ്പാൻഡെഡ് മെമ്മറി രൂപപ്പെടുത്താമായിരുന്നു.
80286 -നും അതിനു ശേഷമുള്ള പ്രോസസറുകൾക്കുമായുള്ള മെമ്മറി ഉയർത്തൽ രീതിയായിരുന്നു എക്സ്റ്റെൻഡെഡ് മെമ്മറി സ്പെസിഫിക്കേഷൻ അഥവാ എക്സ്.എം.എസ്. എക്സ്റ്റെൻഡെഡ് മെമ്മറിയിൽ (1 എം.ബിക്കു മുകളിലുള്ളത്) നിന്നും പരമ്പരാഗത മെമ്മറിയിലേക്കും തിരിച്ചും ഡാറ്റ ആവശ്യാനുസരണം മാറ്റിക്കൊണ്ടിരിക്കുക, 1 എംബിക്കു മുകളിലുള്ള 65520-ബൈറ്റ് മെമ്മറിയും ( ഹൈ മെമ്മറി ഏരിയ ) കരുതൽ മെമ്മറിയായ അപ്പർ മെമ്മറി ബ്ലോക്കും (യു.എം.ബി.) നേരിട്ട് ലഭ്യമാക്കുക തുടങ്ങിയവ ഈ സങ്കേതത്തിൽ ഉൾപ്പെടുന്നു.
സാധാരണയായി HIMEM.
SYS എന്ന ഡ്രൈവർ ഉപയോഗിച്ചാണ് എക്സ്.എം.എസ്. പിന്തുണ ലഭ്യമാക്കിയിരുന്നത്.
QEMM , 386MAX തുടങ്ങിയ വി86 മോഡ് മെമ്മറി മാനേജറുകളും ഇതിനായി ഉപയോഗിച്ചിരുന്നു (ഇവ ഇ.എം.എസും പിന്തുണച്ചിരുന്നു).
ഡോസിന്റെ അഞ്ചാം പതിപ്പുമുതൽ, ഡോസ് കെർണലിനെയും ഡിസ്ക് ബഫറുകളെയും ഹൈ മെമ്മറി ഏരിയയിൽ ലോഡ് ചെയ്ത് ഹൈമെമ്മറി ഏരിയ പ്രയോജനപ്പെടുത്താനുള്ള സൗകര്യമുണ്ടായിരുന്നു.
ഇതിനായി DOS=HIGH എന്ന നിർദ്ദേശം CONFIG.
SYS ഫയലിൽ ഉൾപ്പെടുത്തുകയായിരുന്നു വേണ്ടിയിരുന്നത്.
DOS=UMB എന്ന നിർദ്ദേശമുൾപ്പെടുത്തി ഡോസിനെ അപ്പർ മെമ്മറി ഏരിയയിൽ ഉൾപ്പെടുത്താനും ഡോസ് 5+ പതിപ്പുകളിൽ സാധിക്കുമായിരുന്നു.
ഡോസ്, വിൻഡോസിലും ഓ.എസ്./2-ലും CMD.
EXE , വിൻഡോസ് എൻ.ടി. അടിസ്ഥാന ഓപ്പറേറ്റിങ് സിസ്റ്റങ്ങളിൽ ഉപയോഗിക്കുന്ന ഡോസ് ശൈലിയിലുള്ള കമാൻഡ് പ്രോംപ്റ്റ് .
ഓ.എസ്./2 -ലും വിൻഡോസിലെയും ഡോസ് അനുകരണങ്ങളിൽ ഡോസ് ആപ്ലിക്കേഷനുകൾ ഏതാണ്ട് നൈസർഗികരീതിയിൽത്തന്നെ ഓടിയിരുന്നു.
ആതിഥേയ സിസ്റ്റത്തിന്റെ ഡ്രൈവുകളും സേവനങ്ങളും ഡോസ് ആപ്ലിക്കേഷനുകൾക്കും ലഭ്യമായിരുന്നു; മാത്രമല്ല അതിന്റെ ക്ലിപ്ബോഡ് സേവനവും ഉപയോഗിക്കാനാകുമായിരുന്നു.
ഫയൽ സിസ്റ്റത്തിന്റെയും മറ്റും ഡ്രൈവറുകൾ ആതിഥേയ ഓപ്പറേറ്റിങ് സിസ്റ്റം തന്നെ നിയന്ത്രിക്കുന്നതിനാൽ ഡോസ് എ.പി.ഐ. പരിഭാഷാപാളി ഉപയോഗിച്ചാണ് ഡോസിന്റെ സിസ്റ്റം കോളുകൾ ഒ.എസ്./2-ന്റെയോ വിൻഡോസിന്റെയോ സിസ്റ്റം കോൾ ആക്കി മാറ്റുന്നത്.
ഡോസ് പ്രോഗ്രാമുകൾ പൊതുവേ ഉപയോഗിക്കാറുള്ള ബയോസ് കോളുകളും, ഇൻപുട്ട് ഔട്ട്പുട്ട് പോർട്ടുകളിലേക്കുള്ള വിനിമയവും ഈ പരിഭാഷാപാളി തന്നെ പരിവർത്തനം ചെയ്യുന്നു.
വിൻഡോസ് 3.1 , 9x പതിപ്പുകളിൽ WINOLDAP എന്ന ഭാഗമാണ് ഡോസ് വെർച്വൽ മെഷിൻ പ്രദാനം ചെയ്യുന്നത്.
ഡോസ് പ്രോഗ്രാമിന്റെ PIF ഫയലിലെ വിവരങ്ങളും വിൻഡോസ് സിസ്റ്റം നിലയുമനുസരിച്ചാണ് വെർച്വൽ മെഷീൻ തയ്യാറാക്കപ്പെടുന്നത്.
വിൻഡോസിൽ ഡോസ് പ്രോഗ്രാമുകൾക്കായി ലഭിക്കുന്ന വിൻഡോയിൽ ഡോസിന്റെ ക്യാരക്റ്റർ മോഡിലുള്ളതും ഗ്രാഫിക്സ് മോഡിലുള്ളതുമായ ആപ്ലിക്കേഷനുകൾ പ്രവർത്തിക്കും.
WINOLDAP-യിലെ സൗകര്യങ്ങളുപയോഗിച്ച് ഡോസ് ആപ്ലിക്കേഷനുകൾക്ക് വിൻഡോസ് ക്ലിപ്ബോഡ് ഉപയോഗിക്കാനും സാധിക്കും.
വിൻഡോസ് എൻ.ടിയിലേയും ഓ.എസ്./2-ലും ഉൾപ്പെടുത്തിയിട്ടുള്ള ഡോസ് അനുകരണം ഡോസ് 5 പതിപ്പിനെ ആധാരമാക്കിയുള്ളതാണ്.
ഓ.എസ്./2 2.x-ഉം അതിനു ശേഷമുള്ള പതിപ്പുകളിലും DOSKRNL ആണ് ഡോസ് അനുകരണം ലഭ്യമാക്കുന്നത്.
പി.സി. ഡോസിലെ IBMBIO.
COM എന്നീ ഫയലുകളുടെ ഒത്തുചേർന്ന രൂപമാണ് DOSKRNL.
വിൻഡോസ് എൻ.ടിയിലും പിൻഗാമികളിലും (2000, എക്സ്.പി., വിസ്റ്റ, 7) NTVDM എന്ന വെർച്വൽ ഡോസ് മെഷീനാണ് ഡോസ് അനുകരണം സാദ്ധ്യമാക്കിയിരുന്നത്.
ഡോസ് ഫയലുകളായ NTIO.
SYS, NTBIO.
SYS എന്നിവ സാധാരണരീതിയിൽത്തന്നെയുണ്ടെങ്കിലും NTVDM പ്രദാനം ചെയ്യുന്ന വെർച്വൽ മെഷീനിലാണ് ഇവ പ്രവർത്തിക്കുക.
64 ബിറ്റ് വിൻഡോസ് പതിപ്പുകളിൽ NTVDM പിന്തുണയില്ല അതുകൊണ്ട് ഇവയിൽ 16 ബിറ്റ് ഡോസ് ആപ്ലിക്കേഷനുകൾ നേരിട്ട് പ്രവർത്തിക്കുയില്ല.
ഡോസ് കുടുംബ ഓപ്പറേറ്റിങ് സിസ്റ്റങ്ങൾ, നിർദ്ദേശങ്ങൾ കീബോഡിൽ നിന്ന് സ്വീകരിക്കുന്ന, കമാൻഡ് ലെൻ സമ്പർക്കമുഖത്തോടെയാണ് പ്രവർത്തിക്കുന്നത്.
സ്ക്രീനിൽ നിർദ്ദേശങ്ങൾ സ്വീകരിക്കുന്നതിന് തയ്യാറായി നിൽക്കുന്ന ഭാഗത്തെ കമാൻഡ് പ്രോംപ്റ്റ് എന്നു പറയുന്നു.
കമാൻഡ് പ്രോംപ്റ്റിൽ പ്രോഗ്രാമുകളുടെ ഫയൽനാമം എഴുതിനൽകിയാണ് അവ പ്രവർത്തിപ്പിക്കുന്നത്.
ചില നിർദ്ദേശങ്ങൾ ഡോസ് ഷെൽ സ്വയം പ്രവർത്തിപ്പിക്കും, അതായത് ഇതിനുവേണ്ടി പ്രത്യേകം പ്രോഗ്രാം ഫയലുകൾ ഉണ്ടാകില്ല.
ഇത്തരം നിർദ്ദേശങ്ങൾ ആന്തരികനിർദ്ദേശങ്ങൾ (ഇന്റേണൽ കമാൻഡ്സ്) എന്നു പറയും.
ഇതിനുപുറമേ സിസ്റ്റം യൂട്ടിലിറ്റികളായി അനേകം പ്രോഗ്രാമുകൾ ഡോസിനോടൊപ്പം തന്നെ നൽകുന്നുണ്ട്.
കൂടുതൽ ഉപയോക്തൃസൗഹാർദ്ദമായുള്ള സമ്പർക്കമുഖത്തിനായി നിരവധി സോഫ്റ്റവെയർ നിർമ്മാതാക്കൾ, മെനുവും ഐക്കണുകളും അടങ്ങുന്ന ഫയൽ മാനേജർ പ്രോഗ്രാമുകൾ തയ്യാറാക്കിയിരുന്നു.
( മൈക്രോസോഫ്റ്റ് വിൻഡോസ് തന്നെ ഫയൽ മാനേജർ, പ്രോഗ്രാം ലോഡർ എന്ന നിലയിലാണ് രംഗപ്രവേശം ചെയ്തത്. തുടർന്ന് സ്വയംപര്യാപ്ത പ്രോഗ്രാം ലോഡറായി മാറി ഡോസിനെത്തന്നെ ആദേശം ചെയ്യുകയായിരുന്നു.) നോർട്ടൺ കമാൻഡർ , ഡോസ് നാവിഗേറ്റർ , വോൾക്കോവ് കമാൻഡർ , ക്വാട്ടർഡെസ്ക് ഡെസ്ക്‌വ്യൂ , സൈഡ്കിക്ക് തുടങ്ങിയവ ഈ ഗണത്തിൽപ്പെട്ട ടെക്സ്റ്റ് സമ്പർക്കമുഖത്തിലുള്ള പ്രോഗ്രാമുകളാണ്.
വിൻഡോസിനു പുറമേ ഡിജിറ്റൽ റിസർച്ചിന്റെ ഗ്രാഫിക്കൽ എൻവയോൺമെന്റ് മാനേജർ (സി.പി./എമ്മിനു വേണ്ടിയാണ് ഇത് ആദ്യം തയ്യാറാക്കിയത്), ജിയോസ് എന്നിവ സചിത്രസമ്പർക്കമുഖത്തിലുള്ള ഇത്തരം പ്രോഗ്രാമുകളാണ്.
കാലക്രമേണ ഡോസ് നിർമ്മാതാക്കൾ തന്നെ അവരുടെ ഡോസ് പതിപ്പിനൊപ്പം ഇത്തരം പണിയിടസംവിധാനങ്ങൾ ഉൾപ്പെടുത്തിത്തുടങ്ങി.
എം.എസ്. ഡോസിന്റെയും ഐ.ബി.എം. ഡോസിന്റെയും നാലാം പതിപ്പിൽ ഉൾപ്പെടുത്തിയ ഡോസ് ഷെൽ ഇതിനുദാഹരണമാണ്.
തൊട്ടതുടത്ത വർഷം പുറത്തിറങ്ങിയ ഡി.ആർ. ഡോസ് 5.0 പതിപ്പിൽ ജി.ഇ.
എം. ആധാരമാക്കിയുള്ള വ്യൂമാക്സും ഉൾപ്പെടുത്തിയിരുന്നു.
ടെർമിനേറ്റ് ആൻഡ് സ്റ്റേ റെസിഡെന്റ്
ഡോസ് ഒരു മൾട്ടിടാസ്കിങ് ഓപ്പറേറ്റിങ് സിസ്റ്റം അല്ലായിരുന്നു; അതായത് ഒരു സമയം ഒരു പ്രോഗ്രാം മാത്രമേ ഇതിൽ പ്രവർത്തിക്കൂ.
എന്നിരുന്നാലും പ്രോഗ്രാമുകളെ മെമ്മറിയിൽ നിലനിർത്താനും സിസ്റ്റം ടൈമറിന്റെയോ കീബോഡ് ഇന്ററപ്റ്റുകളുടെയോ സഹായത്തോടെ നിലവിലോടുന്ന പ്രോഗ്രാമിനെ തടഞ്ഞ് ഇവയെ ആവശ്യമായ സമയത്ത് പ്രവർത്തിപ്പിക്കുകയോ പശ്ചാത്തലത്തിൽ പ്രവർത്തിപ്പിക്കുകയോ ചെയ്യാനുള്ള സൗകര്യം ഡോസിലുണ്ടായിരുന്നു.
മൾട്ടിടാസ്കിങ്ങിന്റെ ലളിതമായ രൂപമായ ഈ രീതിയിൽ പ്രോഗ്രാമിന്റെ ആദ്യഘട്ട പ്രവർത്തനത്തിനുശേഷം അത് മെമ്മറിയിൽത്തന്നെ നിലകൊള്ളുന്നു എന്നതിനാൽ ടെർമിനേറ്റ് ആൻഡ് സ്റ്റേ റെസിഡന്റ് ( ടി.എസ്.ആർ. ) എന്നാണ് പറയുന്നത്.
ഡോസിനോടൊപ്പം ലഭ്യമായിരുന്ന PRINT എന്ന നിർദ്ദേശം പശ്ചാത്തലത്തിൽ പ്രിന്റ് സ്പൂളിങ് നടത്തുന്നതിന് ടി.എസ്.ആർ. ആയിരുന്നു ഉപയോഗിച്ചിരുന്നത്.
പോപ്പപ്പ് ശൈലിയിലുള്ള പെഴ്സണൽ ഇൻഫമേഷൻ മാനേജർ സോഫ്റ്റവെയറായ ബോർലാൻഡ് സൈഡ്കിക്കും ടി.എസ്.ആർ. സങ്കേതമുപയോഗിച്ചാണ് പ്രവർത്തിച്ചിരുന്നത്.
ഡോസിൽ സ്വതേ ലഭ്യമല്ലാതിരുന്ന അധികസൗകര്യങ്ങൾ കൂട്ടിച്ചേർക്കുന്നതിനും ഡോസിനോടൊപ്പം വരുന്ന ചില ടി.എസ്.ആർ. പ്രോഗ്രാമുകൾ ഉപയോഗിച്ചിരുന്നു.
മുൻപ് നൽകിയ നിർദ്ദേശങ്ങൾ കാണുന്നതിനും തിരുത്തുന്നതിനുമുള്ള സൗകര്യമൊരുക്കുന്ന CED , DOSKey തുടങ്ങിയ ടി.എസ്.ആർ. ആധാരമായുള്ള പ്രോഗ്രാമുകൾ ഇതിനുദാഹരണമാണ്.
ഡോസിന്റെ കമാൻഡ് ഇന്റർപ്രെട്ടറായ COMMAND.
COM -ൽ ഈ സൗകര്യം സ്വതേ ലഭ്യമല്ല.
ഡോസിൽ സി.ഡി. റോം സൗകര്യം ലഭ്യമാക്കുന്ന MSCDEX എന്ന സി.ഡി. റോം ചേർപ്പ് മറ്റൊരുദാഹരണമാണ്.
സോഫ്റ്റ്‌വേർ അരാക്നെ - ഡോസിൽ പ്രവർത്തിക്കുന്ന ഒരു വെബ് ബ്രൗസർ
പി.സി. അനുരൂപ കമ്പ്യൂട്ടറുകളിൽ ആധിപത്യം സ്ഥാപിച്ചിരുന്ന ഡോസിൽ പ്രവർത്തിപ്പിക്കുന്നതിനായി പ്രശസ്തമായ നിരവധി പ്രോഗ്രാമുകൾ തയ്യാറാക്കപ്പെട്ടിട്ടുണ്ട്.
അവയിൽ ചിലവ താഴെപ്പറയുന്നു: ലോട്ടസ് 1-2-3 , കോർപ്പറേറ്റ് മേഖലയിൽ വ്യാപകമായി ഉപയോഗിച്ചിരുന്ന ഈ സ്പ്രെഡ്ഷീറ്റ് സോഫ്റ്റവെയർ ഐ.ബി.എം. പി.സി.യുടെ വിജയഘടകങ്ങളിലൊന്നായും കണക്കാക്കുന്നു.
വേഡ്പെർഫെക്റ്റ് , ഒരു വേഡ് പ്രോസസർ .
ഇന്ന് ഇതിന്റെ വിൻഡോസിനായുള്ള പതിപ്പുകൾ പുറത്തിറക്കുന്നുണ്ട്.
വേഡ്സ്റ്റാർ , ഒരു ആദ്യകാല വേഡ് പ്രോസസർ.
ഇതിലുപയോഗിച്ചിരുന്ന കീബോഡ് കുറുക്കുവഴികൾ മറ്റു പല എഡിറ്ററുകളിലേക്കും പകർത്തപ്പെട്ടു.
ഡിബേസ് , ഒരു ആദ്യകാല ഡാറ്റാബേസ് പ്രോഗ്രാം.
ഹാവാഡ് ഗ്രാഫിക്സ് , ഒരു ആദ്യകാല പ്രെസന്റേഷൻ ഗ്രാഫിക്സ് ഡിസൈൻ പ്രോഗ്രാം.
നോർട്ടൺ യൂട്ടിലിറ്റീസ് , ഡിസ്ക് - സിസ്റ്റം യൂട്ടിലിറ്റി പ്രോഗ്രാമുകളുടെ കൂട്ടം പി.സി. ടൂൾസ് , ഡിസ്ക് - സിസ്റ്റം യൂട്ടിലിറ്റി പ്രോഗ്രാമുകളുടെ കൂട്ടം.
നോർട്ടൺ കമാൻഡർ , എക്സ്ട്രീ - ഫയൽ മാനേജ്മെന്റ് പ്രോഗ്രാമുകൾ.
പ്രോകോം , ക്യുമോഡെം , ടെലിക്സ് - മോഡവുമായി വിനിമയം നടത്തുന്നതിനുള്ള പ്രോഗ്രാമുകൾ .
സൈഡ്കിക്ക് , പെഴ്സണൽ ഇൻഫമേഷൻ മാനേജർ പി.കെ.സിപ് , ഫയൽ വലിപ്പം ചുരുക്കുന്നതിനുള്ള യൂട്ടിലിറ്റി.
ചുരുങ്ങിയകാലംകൊണ്ട് ഇത് ഫയൽ ചുരുക്കൽ രംഗത്തെ മാനകരീതിയായി മാറി.
ക്യു.ഇ.
എം.എം. , 386മാക്സ് , ഡോസ് മെമ്മറി മാനേജ്മെന്റ് യൂട്ടിലിറ്റികൾ.
4ഡോസ് , മെച്ചപ്പെടുത്തിയ ഒരു കമാൻഡ്ഷെൽ അരാക്നെ , ഒരു ഗ്രാഫിക്കൽ വെബ് ബ്രൗസർ ഡി.ജെ.ജി.പി.പി. - ഗ്നു കമ്പൈലർ ശേഖരത്തിന്റ ഡോസ് പതിപ്പ്.
വെം ബ്യുവർഗിന്റെ പ്രശസ്തമായ ലിസ്റ്റ് (LIST) യൂട്ടിലിറ്റി.
ഇത് ഫയലുകളിലെ ഉള്ളടക്കം ആസ്കിയിലും ഹെക്സാഡെസിമൽ രീതിയിലും പ്രദർശിപ്പിക്കും.
സോഫ്റ്റ്‌വേർ വികസനത്തിനായുള്ള മൈക്രോസോഫ്റ്റിന്റെ സോഫ്റ്റ്വെയറുകളായ മൈക്രോസോഫ്റ്റ് മാക്രോ അസെംബ്ലർ , മൈക്രോസോഫ്റ്റ് സി , കോഡ്‌വ്യൂ .
ബോർലാൻഡിന്റെ സോഫ്റ്റവെയർ വികസന തട്ടകങ്ങളായ ടർബോ പാസ്കൽ , ടർബോ ബേസിക് , ടർബോ സി , ടർബോ അസെംബ്ലർ .
ബേസിക്ക , ജി.ഡബ്ല്യു. ബേസിക് - ബേസിക് ഇന്റർപ്രെട്ടറുകൾ.
കുറിപ്പുകൾ ൧ മൈക്രോസോഫ്റ്റ് വിൻഡോസിന്റെ 95 , 98 , മില്ലേനിയം പതിപ്പ് എന്നിവ ഭാഗികമായി ഡോസ് അടിസ്ഥാനത്തിലുള്ളതായതിനാൽ ഡോസിന്റെ പ്രഭാവകാലം 2000 വരെയാണെന്നും കണക്കാക്കാം.
ഡോവർ ഉടമ്പടി ഇംഗ്ലീഷ് വിലാസം https://ml.wikipedia.org/wiki/Secret_treaty_of_Dover ചാൾസ് രണ്ടാമൻ.
ഇംഗ്ലണ്ടിലെ രാജാവായിരുന്ന ചാൾസ് രണ്ടാമനും ഫ്രാൻസിലെ ലൂയി പതിനാലാമനും തമ്മിൽ 1670-ൽ ഉണ്ടാക്കിയ രഹസ്യ കരാറാണ്‌ ഡോവർ ഉടമ്പടി അഥവാ ഡോവർ രഹസ്യക്കരാർ .
ഇംഗ്ലണ്ടും ഫ്രാൻസും ചേർന്ന് ഡച്ചുകാർക്കെതിരായി സഖ്യമുണ്ടാക്കുകയെന്നതായിരുന്നു ഈ ഉടമ്പടിയുടെ മുഖ്യലക്ഷ്യം.
ചാൾസ്, റോമൻ കത്തോലിക്കാസഭയിൽ ചേരുന്നതു പ്രഖ്യാപിക്കുന്ന കാര്യവും ഇതിൽ വ്യക്തമാക്കിയിരുന്നു.
കത്തോലിക്കാസഭയിലേക്കുള്ള ഈ മാറ്റം മൂലം തന്റെ പ്രജകളുടെ ഭാഗത്തു നിന്നുണ്ടായേക്കാവുന്ന എതിർപ്പു ഭയന്ന് ഇക്കാര്യം രഹസ്യമായി സൂക്ഷിക്കാനാണ് ചാൾസ് ഉദ്ദേശിച്ചത്.
അത്തരമൊരെതിർപ്പ് ഉണ്ടാവുകയാണെങ്കിൽ അതിനെ മറികടക്കാൻ ഫ്രാൻസിൽ നിന്ന് സാമ്പത്തികവും സൈനികവുമായ സഹായം ഉറപ്പാക്കാനുള്ള വ്യവസ്ഥയും കരാറിലുണ്ടായിരുന്നു.
ഫ്രാൻസിന്റെ സഹായത്തിനു പകരമായി അവരുടെ യൂറോപ്യൻ നയത്തെ പിന്തുണയ്ക്കുന്ന സമീപനമാണ് ചാൾസ് പുലർത്തിയത്.
ഹെന്റിറ്റ, ചാൾസിന്റെ സഹോദരി
ചാൾസിന്റെ സഹോദരിയും ഓർലിയൻസിലെ പ്രഭ്വി(Duchess)യുമായ ഹെന്റിറ്റ വഴിയാണ് ഉടമ്പടിക്കു യുക്തമായ കൂടിയാലോചന നടന്നത്.
എന്നാൽ ഉടമ്പടി ഔദ്യോഗികമായി അംഗീകരിക്കപ്പെടുകയോ പ്രാവർത്തികമാവുകയോ ചെയ്തില്ല.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഉടമ്പടി ഡോവർ ഉടമ്പടി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡോസിബായ് പട്ടേൽ ഇംഗ്ലീഷ് വിലാസം https://ml.wikipedia.org/wiki/Dossibai_Patell
ഒരു ഇന്ത്യൻ പ്രസവചികിത്സകയും ഗൈനക്കോളജിസ്റ്റുമായിരുന്നു ഡോസിബായ് പട്ടേൽ.
പിന്നീട് ഡോസിബായ് ജഹാംഗീർ രതൻ‌ഷോ ദാദാബോയ് എന്നറിയപ്പെട്ടു.
1910 ൽ റോയൽ കോളേജ് ഓഫ് സർജൻസ് ഓഫ് ഇംഗ്ലണ്ടിൽ (ആർ‌സി‌എസ്) അംഗമായ ആദ്യ വനിതയായിരുന്നു.
ഇന്ത്യയിൽ പ്രാഥമിക മെഡിക്കൽ പരിശീലനം പൂർത്തിയാക്കിയ ശേഷം എം‌ആർ‌സി‌എസ് (Eng), എൽ‌ആർ‌സി‌പി, എം‌ആർ‌സി‌പി, എം‌ബി ബി‌എസ്, ഒടുവിൽ എം‌ഡി എന്നിവയ്ക്കായി ആറുവർഷം ലണ്ടനിൽ പഠിച്ചു.
ഇന്ത്യയിൽ തിരിച്ചെത്തിയ അവർ പ്രസവചികിത്സ, ഗൈനക്കോളജി എന്നിവയിൽ ഔദ്യോഗിക ജീവിതം ആരംഭിക്കുകയും മാതൃ-ശിശുക്ഷേമ കേന്ദ്രങ്ങൾക്കായി വാദിക്കുകയും ശിശുമരണ നിരക്ക് കുറയ്ക്കണമെന്ന് നിവേദനം നൽകുകയും ചെയ്തു.
ഈ വേഷത്തിൽ, വിവിധ സമൂഹങ്ങളിൽ സജീവമായിരുന്ന അവർ ആദ്യം ബോംബെ ഒബ്സ്റ്റട്രിക് ആൻഡ് ഗൈനക്കോളജിക്കൽ സൊസൈറ്റിയുടെയും പിന്നീട് അസോസിയേഷൻ ഓഫ് മെഡിക്കൽ വുമൺ ഇൻ ഇന്ത്യയുടെയും പ്രസിഡന്റായി.
1881 ഒക്ടോബർ 16 ന് ഒരു സമ്പന്ന പാർസി കുടുംബത്തിൽ ജനിച്ച ഡോസിബായ് പട്ടേൽ ബോംബെയിലെ (ഇപ്പോൾ മുംബൈ) പെൺകുട്ടികൾക്കായുള്ള മിസ് മൂസ് സ്കൂളിൽ ചേർന്നു.
ഫോർട്ട് ബോംബെയിലെ നവസാര ചേമ്പേഴ്‌സിൽ നിന്നാണ് പട്ടേൽ വന്നത്.
1903-ൽ ബോംബെയിലെ ഗ്രാന്റ് മെഡിക്കൽ കോളേജിൽ നിന്ന് മെഡിക്കൽ പരിശീലനം പൂർത്തിയാക്കി.
അവിടെ നിന്ന് മെഡിസിൻ, സർജറി എന്നിവയിൽ ലൈസൻസേറ്റ് നേടി.
അവരെ വിദേശത്ത് പഠിക്കാൻ മാതാപിതാക്കൾ അനുവദിക്കുന്നതിന് മുമ്പ് ബോംബെയിൽ സർ തെമുൽജി നരിമാൻ , ഡോ. മസീന എന്നിവരെ സഹായിച്ചു.
ലണ്ടനിലെ ജീവിതം
പട്ടേൽ റോയൽ ഫ്രീ ഹോസ്പിറ്റലിൽ (ലണ്ടൻ സ്കൂൾ ഓഫ് മെഡിസിൻ ഫോർ വുമൺ) നാലുവർഷം പഠിച്ചു.
എം‌ആർ‌സി‌എസ് പരീക്ഷ എഴുതാൻ സ്ത്രീകളെ അനുവദിച്ചിട്ട് നാല് വർഷത്തിന് ശേഷം 1910 മെയ് മാസത്തിൽ റോയൽ കോളേജ് ഓഫ് സർജൻസിൽ അംഗമാകുന്ന ആദ്യത്തെ വനിതയായി .
അതേ വർഷം തന്നെ റോയൽ കോളേജ് ഓഫ് ഫിസിഷ്യന്റെ (ആർ‌സി‌പി) ആദ്യത്തെ വനിതാ ലൈസൻ‌സിയേറ്റ് (എൽ‌ആർ‌സി‌പി) ആയി.
1910 ൽ ലണ്ടൻ യൂണിവേഴ്‌സിറ്റിയിൽ നിന്ന് ബാച്ചിലർ ഓഫ് മെഡിസിൻ, സർജറി ബാച്ചിലർ (എംബി ബിഎസ്) ആയി.
സ്ത്രീകൾക്ക് പരീക്ഷ എഴുതാൻ അനുമതിയുള്ള മൂന്ന് വർഷത്തിന് ശേഷം 1911 ൽ അവർ ആർ‌സി‌പിയിൽ അംഗമായി.
ഐവി എവ്‌ലിൻ വുഡ്‌വാർഡ് കോളേജിലെ ആദ്യത്തെ വനിതാ അംഗമായി.
1912 ൽ ലണ്ടൻ സ്കൂൾ ഓഫ് ട്രോപ്പിക്കൽ മെഡിസിനിൽ ഡോക്ടർ ഓഫ് മെഡിസിൻ ബിരുദം (എംഡി) പൂർത്തിയാക്കിയ അവർ ആദ്യത്തെ ഇന്ത്യൻ വനിതയായിരുന്നു.
ട്രോപ്പിക്കൽ മെഡിസിനിലായിരുന്നു അവരുടെ ഡോക്ടറേറ്റ്.
അവലംബം കൂടുതൽ വായനയ്ക്ക് A List of the Fellows, Members, Extra-licentiates and licentiates of the Royal College of Physicians of London, 1859-1986 , by Royal College of Physicians of London.
"Bhore Report": Report of the Health Survey and Development .
പുറംകണ്ണികൾ Dossibai Patell എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ഡോസിൻകി ഇംഗ്ലീഷ് വിലാസം https://ml.wikipedia.org/wiki/Do%C5%BCynki Side road effigy during Dożynki festival near Wrocław
സ്ലാവിക് വിളവെടുപ്പ് ഉത്സവമാണ് ഡോസിൻകി .
ക്രിസ്ത്യാനിക്കു മുൻപുള്ള കാലങ്ങളിൽ പെരുന്നാൾ സാധാരണയായി ശരത്കാല വിഷുവിൽ ആയിരുന്നു.
ആധുനിക കാലത്ത് സാധാരണയായി വിളവെടുപ്പ് സീസണിന്റെ അവസാനത്തെ ഞായറാഴ്ചകളിലൊന്നാണ് ഇത് ആഘോഷിക്കുന്നത്.
ഇത് യൂറോപ്പിലെ വിവിധ പ്രദേശങ്ങളിൽ വ്യത്യസ്ത ദിവസങ്ങളിൽ ആഘോഷിക്കുന്നു.
സ്ലാവിക് പുറജാതിയരുടെ സസ്യങ്ങൾ, മരങ്ങൾ, കൃഷി എന്നിവയുടെ ആരാധനയുമായി ഈ വിരുന്നു തുടക്കത്തിൽ ബന്ധപ്പെട്ടിരുന്നു.
പതിനാറാം നൂറ്റാണ്ടിൽ മധ്യ-കിഴക്കൻ യൂറോപ്പിൽ ഇത് ഒരു ക്രിസ്തീയ സ്വഭാവം നേടി.
വിളവെടുപ്പിലും പൂർവ്വകാല വർഷത്തിലും കൊയ്തെടുക്കുന്നവർക്കും അവരുടെ കുടുംബങ്ങൾക്കും അവരുടെ പ്രവർത്തനത്തിന് നന്ദി പറയുന്നതിനുള്ള ഒരു മാർഗമായി ലാൻഡഡ് ജെൻട്രിയും കൂടുതൽ സമ്പന്നരായ കൃഷിക്കാരും സംഘടിപ്പിക്കാൻ തുടങ്ങി.
നിരവധി പ്രാദേശിക ഇനങ്ങളും പാരമ്പര്യങ്ങളും ഉണ്ടെങ്കിലും, മിക്കവയ്‌ക്കും പൊതുവായ ചില വശങ്ങളുണ്ട്.
പലപ്പോഴും ഗ്രാമീണരും കർഷകരും ഡോസിൻകി ആഘോഷിക്കുന്നതിനായി ഗ്രാമത്തിന് പുറത്തുള്ള വയലുകളിൽ ഒത്തുകൂടുകയും ഒരു ഘോഷയാത്ര നടത്തി അടുത്തുള്ള പാടങ്ങളിൽ നിന്ന് കൊയ്യുന്ന കറ്റയോ അല്ലെങ്കിൽ അവസാന ഘട്ടത്തിലെ ധാന്യമോ തിരികെ കൊണ്ടുവരുന്നു.
സ്ത്രീകൾ അത് ഒരു റീത്ത് ആക്കി വിശിഷ്ടാതിഥിക്ക് സമർപ്പിക്കും (സാധാരണയായി ആഘോഷത്തിന്റെ സംഘാടകർ: ഒരു പ്രാദേശിക കുലീനൻ, ഗ്രാമത്തിലെ ഏറ്റവും ധനികനായ കർഷകൻ അല്ലെങ്കിൽ - ആധുനിക കാലത്ത് - അധികാരികളുടെ വോഗ്റ്റ് അല്ലെങ്കിൽ മറ്റ് പ്രതിനിധി).
മറ്റു പല സ്ലാവിക് വിരുന്നുകളും ആചാരങ്ങളും പോലെ ക്രിസ്തീയ കാലത്തിനു മുമ്പുള്ള ചരിത്രപരമായ രേഖകളുടെ അഭാവം മൂലം സ്ലാവിക് വിളവെടുപ്പ് ഉത്സവങ്ങളുടെ ഉത്ഭവം വ്യക്തമല്ല.
എന്നിരുന്നാലും, നോർത്ത് സ്ലാവുകൾ (പടിഞ്ഞാറ്, കിഴക്കൻ സ്ലാവുകൾ) കൂടുതലും കാർഷിക സംസ്കാരങ്ങൾ രൂപീകരിക്കുകയും ദേശത്ത് ജോലി ചെയ്യുന്നതിനും കാലങ്ങൾ കടന്നുപോകുന്നതുമായി ബന്ധപ്പെട്ട ആരാധന ദേവന്മാരെ ആരാധിക്കുകയും ചെയ്തു.
ഉദാഹരണത്തിന്, എല്ലാ വർഷവും വിളവെടുപ്പിന്റെ അവസാനത്തിൽ പശ്ചിമ സ്ലാവിക് ഗോത്രമായ റാണിയിലെ ജനങ്ങൾ അർക്കോണയിലെ ക്ഷേത്രത്തിന് ചുറ്റും കൂടിയിരുന്നു.
സ്വെറ്റോവിഡ് ദേവന്റെ വഴിപാടുകളിൽ ആ വർഷത്തെ വിളവെടുപ്പിൽ നിന്ന് പുതുതായി മെതിച്ച ധാന്യങ്ങൾ കൊണ്ട് നിർമ്മിച്ച മനുഷ്യ വലുപ്പത്തിലുള്ള ഒരു വലിയ പാൻകേക്ക് ഉണ്ടായിരുന്നു.
പുരോഹിതന് പിന്നിൽ ഒളിക്കാൻ പാകത്തിന് പാൻകേക്ക് വലുതാണെങ്കിൽ അടുത്ത വർഷത്തെ വിളവെടുപ്പ് ഒരുപോലെ സമ്പന്നമാകുമെന്ന് സ്ലാവുകൾ വിശ്വസിച്ചു.
വിളവെടുപ്പിന്റെ അവസാനത്തിൽ വയലിൽ അവശേഷിക്കുന്ന അവസാന വൈക്കോൽ കൊണ്ട് നിർമ്മിച്ച ഒരു റീത്തിനും മാന്ത്രികശക്തി ഉണ്ടെന്ന് വിശ്വസിക്കപ്പെടുന്നു.
മറ്റ് പല സ്ലാവിക് വിരുന്നുകളെയും ആചാരങ്ങളെയും പോലെ, സ്ലാവിക് വിളവെടുപ്പ് ഉത്സവങ്ങളുടെ ഉത്ഭവം അവ്യക്തമാണ്, പ്രധാനമായും ക്രിസ്ത്യൻ കാലഘട്ടത്തിലെ ചരിത്ര രേഖകളുടെ അഭാവം കാരണം.
എന്നിരുന്നാലും, നോർത്ത് സ്ലാവുകൾ (പടിഞ്ഞാറ്, കിഴക്കൻ സ്ലാവുകൾ) ഭൂരിഭാഗവും കാർഷിക സംസ്ക്കാരങ്ങൾ രൂപീകരിച്ചുവെന്നും ഭൂമിയിൽ ജോലി ചെയ്യുന്നതും ഋതുക്കൾ കടന്നുപോകുന്നതുമായി ബന്ധപ്പെട്ട ദേവതകളെ ആരാധിക്കുകയും ചെയ്തുവെന്ന് ഉറപ്പാണ്.
ഉദാഹരണത്തിന്, എല്ലാ വർഷവും വിളവെടുപ്പിന്റെ അവസാനം റാണിയിലെ പടിഞ്ഞാറൻ സ്ലാവിക് ഗോത്രക്കാർ അർക്കോണയിലെ ക്ഷേത്രത്തിനു ചുറ്റും ഒത്തുകൂടും സ്വെറ്റോവിഡ് ദൈവത്തിനുള്ള വഴിപാടുകളുടെ കൂട്ടത്തിൽ ആ വർഷത്തെ വിളവെടുപ്പിൽ നിന്ന് പുതുതായി മെതിച്ച ധാന്യം കൊണ്ട് നിർമ്മിച്ച വലിയ, മനുഷ്യ വലിപ്പമുള്ള പാൻകേക്ക് ഉണ്ടായിരുന്നു.
പാൻകേക്കിന് പുരോഹിതന് മറഞ്ഞിരിക്കാൻ കഴിയുന്നത്ര വലിപ്പമുണ്ടായിരുന്നെങ്കിൽ, അടുത്ത വർഷത്തെ വിളവെടുപ്പ് സമൃദ്ധമായിരിക്കുമെന്ന് സ്ലാവുകൾ വിശ്വസിച്ചു.
വിളവെടുപ്പിന്റെ അവസാനത്തിൽ പാടത്ത് അവശേഷിക്കുന്ന അവസാനത്തെ വൈക്കോൽ കൊണ്ട് നിർമ്മിച്ച റീത്തിന് മാന്ത്രിക ശക്തിയുണ്ടെന്ന് വിശ്വസിക്കപ്പെടുന്നു.
അവലംബം ഗ്രന്ഥസൂചിക {{ cite book }} : | volume= has extra text ( help ) പുറംകണ്ണികൾ Day of the Divine Mother of Herbs
ഡോസ് പാലോസ് ഇംഗ്ലീഷ് വിലാസം https://ml.wikipedia.org/wiki/Dos_Palos,_California
ഡോസ് പാലോസ് , അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ മെർസ്ഡ് കൗണ്ടി യിലെ ഒരു നഗരമാണ്.
ഈ നഗരം മുമ്പ്, 'കോളനി സെൻറർ' എന്നറിയപ്പെട്ടിരുന്നു.
മെർസ്ഡ് നഗരത്തിന് തെക്ക്-തെക്കുപടിഞ്ഞാറായി 23 മൈൽ (37 കിലോമീറ്റർ) അകലെയായി സ്ഥിതി ചെയ്യുന്ന ഡോസ് പാലോസ് നഗരം സമുദ്രനിരപ്പിൽ നിന്ന് ഏകദേശം 118 അടി (36 മീറ്റർ) ഉയരത്തിലാണ് സ്ഥിതിചെയ്യുന്നത്.
2000 ലെ സെൻസസ് പ്രകാരം 4,581 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ് അനുസരിച്ച് 4,950 ആയി വർദ്ധിച്ചിരുന്നു.
ഡോസ് പാലോസ് നഗരം നിലനിൽക്കുന്ന അക്ഷാംശ രേഖാംശങ്ങൾ 36°59′N 120°38′W ﻿ / ﻿ 36.983°N 120.633°W ﻿ / 36.983; -120.633 ആണ്.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരമുള്ള ഈ നഗരത്തിൻറെ ആകെ ഭൂതല വിസ്തീർണ്ണം 1.35 ചതുരശ്ര മൈൽ (3.5 ചതുരശ്ര കിലോമീറ്റർ) ആണ്.
മുഴുവൻ പ്രദേശങ്ങളും കരഭൂമിയാണ്.
അവലംബം ↑ ↑ ↑ U.S. Geological Survey Geographic Names Information System: ഡോസ് പാലോസ് ↑ ↑
ഡോൺ ഇംഗ്ലീഷ് വിലാസം https://ml.wikipedia.org/wiki/Don
1978-ൽ പുറത്തിറങ്ങിയ ഒരു ആക്ഷൻ ഹിന്ദി ചലച്ചിത്രം ആണ് ഡോൺ .
നരിമാൻ എ ഇറാനി നിർമ്മിച്ച ഈ ചിത്രം സംവിധാനം ചെയ്തത് ചന്ദ്ര ബാരോട്ട് ആണ്.
പിന്നീട് ഈ ചിത്രം അടിസ്ഥാനമാക്കി നാലോളം ഭാഷകളിൽ പുനർ നിർമ്മിക്കപ്പെട്ടിരുന്നു.
അമിതാഭ് ബച്ചൻ , സീനത്ത് അമൻ എന്നിവർ ഈ ചിത്രത്തിലെ പ്രധാന വേഷങ്ങൾ കൈകാര്യം ചെയ്തു.
ഇന്റർപോളിന്റെ "മോസ്റ്റ് വാണ്ടഡ്" ലിസ്റ്റിൽ സ്വയം അടയാളപ്പെടുത്തുന്ന ബോംബെയിലെ ഏറ്റവും വിജയകരമായ കുറ്റവാളികളിൽ ഒരാളാണ് ഡോൺ.
അതിനായി, ഡപ്യൂട്ടി സൂപ്രണ്ട് ഓഫ് പോലീസ് ഡിസിൽവയുടെയും ഇൻസ്‌പെക്ടർ വർമ്മയുടെയും നേതൃത്വത്തിലുള്ള പോലീസ് ഇന്റർപോൾ ഓപ്പറേറ്റർ മാലിക്കിനൊപ്പം ഡോണിനെ പിടികൂടാനുള്ള ശ്രമങ്ങളിൽ പ്രവർത്തിക്കുന്നു.
രമേഷ് എന്ന ഡോണിന്റെ ആളുകളിൽ ഒരാൾ സംഘം വിടാൻ തീരുമാനിക്കുമ്പോൾ, ഡോൺ അവനെ കൊല്ലുന്നു, രമേശിന്റെ പ്രതിശ്രുതവധു കാമിനിയെയും രമേശിന്റെ സഹോദരി റോമയെയും ഡോണിനോട് പ്രതികാരം ചെയ്യാൻ പ്രേരിപ്പിച്ചു.
പോലീസ് അവനെ അറസ്റ്റ് ചെയ്യാനുള്ള ശ്രമത്തിൽ കാമിനി ഡോണിനെ വശീകരിക്കാൻ ശ്രമിക്കുന്നു, പക്ഷേ ഡോൺ അവളുടെ നീക്കങ്ങളോട് വിവേകത്തോടെ കളിക്കുകയും ഒരിക്കൽ കൂടി രക്ഷപ്പെടുന്നതിന് മുമ്പ് അവളെ കൊല്ലുകയും ചെയ്തതിനാൽ അവളുടെ പദ്ധതി പരാജയപ്പെട്ടു.
ജൂഡോയിലും കരാട്ടെയിലും സ്വയം പരിശീലിക്കുന്ന റോമ ഡിസിൽവയുടെ ചാരനായി മാറുകയും താനും നിയമത്തിന്റെ തെറ്റായ വശത്താണെന്ന് അവരെ കബളിപ്പിച്ച ശേഷം ഡോണിന്റെ സംഘത്തിലേക്ക് പ്രവേശിക്കുകയും ഒരു ഗൂഢലക്ഷ്യവും സംശയിക്കാതെ തന്നെ അവനുവേണ്ടി പ്രവർത്തിക്കാൻ അനുവദിക്കുന്നതിൽ ഡോണിനെ ആകർഷിക്കുകയും ചെയ്യുന്നു.
വർഷങ്ങളോളം പരാജയപ്പെട്ട ശ്രമങ്ങൾക്ക് ശേഷം, ഒടുവിൽ ഡോണിനെ പിടികൂടുന്നതിൽ പോലീസ് വിജയിച്ചു, ഡോൺ ആശ്രയിക്കുന്ന കുറ്റകൃത്യത്തിന്റെ ഉറവിടം വെളിപ്പെടുത്തുന്നതിനായി ഡിസിൽവ അവനെ ജീവനോടെ കസ്റ്റഡിയിൽ എടുക്കാൻ പദ്ധതിയിടുന്നു.
നിർഭാഗ്യവശാൽ, ഡിസിൽവയുടെ പദ്ധതിയെ തെറ്റിദ്ധരിപ്പിച്ച്, പിന്തുടരുന്നതിനിടെ പോലീസ് ഏൽപ്പിച്ച മുറിവുകൾക്ക് കീഴടങ്ങി ഡോൺ മരിക്കുന്നു.
ഇപ്പോഴും ഡോണിന്റെ സംഘത്തെ താഴെയിറക്കാനുള്ള അവസരം ആഗ്രഹിച്ച്, ഡിസിൽവ ഡോണിന്റെ മൃതദേഹം സംസ്‌കരിക്കുന്നു, അതേസമയം ഡോണിന്റെ മരണത്തെക്കുറിച്ച് അറിയുന്നത് താനും ശ്മശാനത്തിലെ പുരോഹിതനും അനുയായികളും മാത്രമായതിനാൽ അദ്ദേഹം ഇപ്പോഴും ജീവിച്ചിരിപ്പുണ്ടെന്ന് വിശ്വസിക്കാൻ നിരവധി ആളുകൾക്ക് ഉറപ്പുനൽകുന്നു.
ഭാഗ്യം പോലെ, ഡോണിനെപ്പോലെയുള്ള വിജയ് എന്ന ചേരി നിവാസിയുമായി താൻ മുമ്പ് കണ്ടുമുട്ടിയത് ഡിസിൽവ ഓർക്കുന്നു.
വിജയ്‌യുമായി കൂടിക്കാഴ്ച നടത്തി, ഡിസിൽവ അദ്ദേഹത്തോട് സാഹചര്യം വിശദീകരിക്കുകയും വിജയ് ഡോണായി പോസ് ചെയ്യാനുള്ള പദ്ധതി തയ്യാറാക്കുകയും ചെയ്യുന്നു, അതിലൂടെ ഡോണിന്റെ സംഘത്തിലെ ബാക്കിയുള്ളവരെ പോലീസ് അറസ്റ്റ് ചെയ്യാനും അവർ ആശ്രയിക്കുന്ന കുറ്റകൃത്യത്തിന്റെ ഉറവിടം കണ്ടെത്താനും അദ്ദേഹത്തിന് കഴിയും.
ഒരു സ്റ്റാർട്ടപ്പ് എന്ന നിലയിൽ, ഡിസിൽവയും വിജയും ഒരു 'അപകടം' നടത്തി, വിജയിയെ പോലീസ് കസ്റ്റഡിയിൽ ആശുപത്രിയിൽ എത്തിച്ചു, നിലവിൽ ഡോണിന്റെ വലംകൈയായ നാരംഗിന്റെ നേതൃത്വത്തിലുള്ള റോമയും ഡോണിന്റെ സംഘവും വിജയിനെ മോചിപ്പിക്കാൻ പ്രേരിപ്പിക്കുകയും സംഘത്തിലേക്ക് നുഴഞ്ഞുകയറാൻ അനുവദിക്കുകയും ചെയ്തു.
ഓർമ്മക്കുറവിന്റെ മറവിൽ.
ഏതാണ്ട് അതേ സമയം, ജസ്ജിത് "ജെജെ" അഹൂജ എന്നയാൾ ജയിലിൽ നിന്ന് മോചിതനായി, ഡോണിനും സംഘത്തിനും എതിരെ പ്രതികാരം ചെയ്യാൻ ആഗ്രഹിക്കുന്നു, കാരണം അദ്ദേഹം ഉൾപ്പെട്ട ഒരു മുൻ കവർച്ചയ്ക്ക് അദ്ദേഹത്തെ അറസ്റ്റ് ചെയ്തു.
ജെജെ മാത്രമാണ് ഇത് ചെയ്തതെന്ന് പറയപ്പെട്ടു.
ഭാര്യയെ മരണത്തിൽ നിന്ന് രക്ഷിക്കാൻ പണം ഉപയോഗിച്ച് ജോലി, പക്ഷേ ഡിസിൽവയുടെ പിടിയിൽ; നിലവിൽ വിജയ് തന്നെ പരിപാലിക്കുന്ന മക്കളായ ദീപു, മുനി എന്നിവരുമായി വീണ്ടും ഒന്നിക്കാനും ജെജെ ഉദ്ദേശിക്കുന്നു.
തന്റെ ദൗത്യത്തിന്റെ ഭാഗമായി, ഡോണിന്റെ ക്രിമിനൽ പ്രവർത്തനങ്ങളെക്കുറിച്ചുള്ള തെളിവുകൾ അടങ്ങിയ ഒരു ചുവന്ന ഡയറി വിജയ് കണ്ടെത്തി.
തന്നെ പിടികൂടിയതിന് ഡിസിൽവയോട് പ്രതികാരം ചെയ്യാൻ പോകുകയാണെന്നും എന്നാൽ യഥാർത്ഥ ഡയറി അദ്ദേഹത്തിന് നൽകാൻ പോകുകയാണെന്നും നാരംഗിനോടും സംഘാംഗങ്ങളോടും പറയുന്നതിനിടയിൽ വിജയ് ഡയറിക്ക് പകരം ശൂന്യമായ ഒന്ന് നൽകി.
വിജയ് തലയൂരുമ്പോൾ, രമേശിന്റെയും കാമിനിയുടെയും മരണത്തിന് പ്രതികാരം ചെയ്യാനുള്ള ശ്രമത്തിൽ റോമ അവനെ ആക്രമിക്കാൻ ശ്രമിക്കുന്നു.
എന്നിരുന്നാലും, ഡിസിൽവ ഇടപെട്ട് ഡോണിന്റെ മരണത്തെക്കുറിച്ചും റോമയോട് സാഹചര്യത്തെക്കുറിച്ചും സമ്മതിച്ചു, അവൾ വിജയിനോട് ക്ഷമ ചോദിക്കുകയും സംഘാംഗങ്ങളെ താഴെയിറക്കാൻ അവനെ സഹായിക്കാൻ സമ്മതിക്കുകയും ചെയ്യുന്നു.
ഡയറി ഉപയോഗിച്ച്, വിജയും റോമയും ഡോണിന്റെ ഭൂതകാലത്തെക്കുറിച്ചും നാരംഗിനും സംഘാംഗങ്ങൾക്കും തങ്ങളുടെ കവർ നിലനിർത്താൻ കുപ്രസിദ്ധമായ പ്രവൃത്തികൾ ചെയ്തതിന്റെ വ്യാജ നിമിഷങ്ങളെക്കുറിച്ചും കൂടുതലായി മനസ്സിലാക്കി.
ബോംബെയിൽ കുറ്റകൃത്യങ്ങളുടെ ഉറവിടമായി വർധൻ എന്ന കുപ്രസിദ്ധനായ ഒരു കുറ്റവാളിയുടെ അസ്തിത്വവും ഡയറി വെളിപ്പെടുത്തുന്നുവെന്നും എല്ലാ സംഘാംഗങ്ങളും അവനുവേണ്ടി പ്രവർത്തിക്കുന്നുവെന്നും ഡിസിൽവ മനസ്സിലാക്കി (ഡോണും നാരംഗും പോലും ഇടനിലക്കാരാണ്, വർദ്ധന് റിപ്പോർട്ട് ചെയ്യുന്നു. ) ഇതൊക്കെയാണെങ്കിലും, വർദ്ധന്റെ ഐഡന്റിറ്റി കണ്ടെത്താനുള്ള ഒരു സൂചനയും ഇല്ല, കാരണം അത് അജ്ഞാതമായി തുടരുന്നു.
വിജയ് സംഘാംഗങ്ങൾക്ക് തന്റെ ഓർമ്മകൾ വീണ്ടെടുക്കുന്ന ഒരു നിമിഷം നടിച്ചതിന് ശേഷം, ഡോണിന്റെ തിരിച്ചുവരവിൽ ഒരു ആഘോഷം പ്രഖ്യാപിക്കാൻ ഇത് അവരെ പ്രേരിപ്പിക്കുന്നു.
എന്നിരുന്നാലും, മാലിക്കും പോലീസും (വിജയിന്റെ വിവരമനുസരിച്ച്) ആഘോഷം റെയ്ഡ് ചെയ്തപ്പോൾ കാര്യങ്ങൾ ഗുരുതരമായ വഴിത്തിരിവിലേക്ക് മാറുന്നു, ക്രോസ് ഫയറിൽ ഡിസിൽവ കൊല്ലപ്പെടുകയും മാലിക്കും പോലീസും വിജയിയെ തെറ്റിദ്ധരിച്ചതിനാൽ വിജയ്, നാരംഗും സംഘാംഗങ്ങളും അറസ്റ്റിലാകുകയും ചെയ്തു.
ഡോണിന് വേണ്ടി.
ഡി സിൽവ മരിച്ചു, അവനെക്കുറിച്ച് ഉറപ്പ് നൽകാൻ ആരുമില്ലാത്തതിനാൽ, വിജയ് രക്ഷപ്പെടാൻ നിർബന്ധിതനാകുന്നു, ബഹളം നരംഗിനും സംഘാംഗങ്ങൾക്കും ഒടുവിൽ വിജയ് ഒരു വഞ്ചകനാണെന്ന് മനസ്സിലാക്കാൻ കാരണമായി.
, അവനെ കൊല്ലുമെന്ന് ആണയിടുന്നു.
കാര്യങ്ങൾ കൂടുതൽ വഷളാക്കാൻ, ഡയറി (തന്റെ നിരപരാധിത്വം തെളിയിക്കാനുള്ള ഏക തെളിവ്) മോഷ്ടിച്ച ജെജെ തന്റെ കുട്ടികളുമായി വീണ്ടും ഒന്നിക്കാൻ ശ്രമിക്കുന്നതായി വിജയ് മനസ്സിലാക്കുന്നു.
ഇതൊക്കെയാണെങ്കിലും, സംഘാംഗങ്ങൾക്ക് അവളുടെ കവർ പരിപാലിക്കുന്ന റോമയുടെ സഹായത്തോടെ വിജയ് പോലീസിന്റെയും കുറ്റവാളികളുടെയും പിടിയിൽപ്പെടുന്നത് ഒഴിവാക്കുന്നു.
വിജയും റോമയും പിന്നീട് ജെജെയെ കാണുകയും സംഭവങ്ങളെക്കുറിച്ച് അവനോട് വിശദീകരിക്കുകയും വിജയ്, റോമ എന്നിവരുമായി സഖ്യമുണ്ടാക്കാൻ അവനെ പ്രേരിപ്പിക്കുകയും ചെയ്യുന്നു.
എന്നിരുന്നാലും, മാലിക് തന്നെയാണ് യഥാർത്ഥത്തിൽ വർദ്ധനെന്ന് അറിയുന്നത് മൂവരും പരിഭ്രാന്തരാകുന്നു, കാരണം അവൻ യഥാർത്ഥ മാലിക്കിനെ പിടികൂടി, തന്റെ ഐഡന്റിറ്റി മറയ്ക്കാൻ രണ്ടാമനായി പോസ് ചെയ്തു.
റെയ്‌ഡിനിടെ ഡിസിൽവയെ കൊലപ്പെടുത്തിയത് വർദ്ധനാണെന്നും ദീപുവിനെയും മുനിയേയും തട്ടിക്കൊണ്ടുപോകുന്നതിന് മുമ്പ് റോമയുടെ ഐഡന്റിറ്റി സംഘാംഗങ്ങൾക്ക് അദ്ദേഹം വെളിപ്പെടുത്തിയിട്ടുണ്ടെന്നും അതിനാൽ മൂവരും സ്വയം കീഴടങ്ങാൻ നിർബന്ധിതരാകുമെന്നും അറിയുന്നത് അവർ കൂടുതൽ പരിഭ്രാന്തരായി.
വർദ്ധന് ഡയറിയും.
ഡോണിനെ അടക്കം ചെയ്ത അതേ ശ്മശാനത്തിൽ കണ്ടുമുട്ടിയ വിജയ്, റോമ, ജെജെ എന്നിവർ ദീപുവിനെയും മുനിയെയും ബന്ദികളാക്കിയ വർദ്ധനെയും കൂട്ടരെയും കണ്ടുമുട്ടുന്നു.
മൂവരും സംഘാംഗങ്ങളും തമ്മിലുള്ള നീണ്ട ഏറ്റുമുട്ടലിനിടെ, വർധൻ ഡയറി തട്ടിയെടുത്ത് കത്തിച്ചു, ഇൻസ്പെക്ടർ വർമ്മയെയും പോലീസിനെയും സംഭവസ്ഥലത്തേക്ക് വിളിക്കുന്നതിന് മുമ്പ് മൂവരെയും സംഘാംഗങ്ങളെയും അറസ്റ്റ് ചെയ്തു, അങ്ങനെ അയാൾക്ക് രക്ഷപ്പെടാൻ കഴിയും.
എന്നിരുന്നാലും, വർധൻ രക്ഷപ്പെടാൻ ശ്രമിക്കുമെന്ന സാധ്യത മുൻകൂട്ടി കണ്ട വിജയ്, വർദ്ധൻ കത്തിച്ച ഡയറി താൻ സ്വിച്ച് ചെയ്‌ത ശൂന്യമായ ഡയറിയാണെന്ന് സമർത്ഥമായി വെളിപ്പെടുത്തി, യഥാർത്ഥ ഡയറി ഇൻസ്‌പെക്ടർ വർമ്മയെ ഏൽപ്പിച്ചതുപോലെ, വർദ്ധന്റെ വ്യക്തിത്വവും ജോലിയും പോലീസിന് തുറന്നുകൊടുത്തു.
തൽഫലമായി, വർധൻ തന്റെ സംഘാംഗങ്ങൾക്കൊപ്പം അവരുടെ കുറ്റകൃത്യങ്ങൾക്കായി അറസ്റ്റുചെയ്യപ്പെടുകയും ജയിലിലേക്ക് അയയ്ക്കപ്പെടുകയും ചെയ്യുന്നു, കൂടാതെ വിജയ്ക്കെതിരായ എല്ലാ കുറ്റങ്ങളും ഒഴിവാക്കപ്പെടുകയും ദീപുവിനോടും മുനിയോടും ജെജെ വീണ്ടും ഒന്നിക്കുന്ന സമയത്തോ ആണ്.
വിജയ്, റോമ, ജെജെ, ദീപു, മുനി എന്നിവർ വർദ്ധനെയും കൂട്ടരെയും എന്നെന്നേക്കുമായി ഇറക്കിവിട്ടു എന്ന സംതൃപ്തിയോടെ പോലീസ് സ്‌റ്റേഷനിൽ നിന്ന് സന്തോഷത്തോടെ നടക്കുന്നിടത്താണ് ചിത്രം അവസാനിക്കുന്നത്.